Til ekstraordinært årsmøte 02.09.2020 i Vestli Idrettslag

Dato: 29.08.2020


UTTALELSE FRA KONTROLLUTVALGET TIL INNKOMNE FORSLAG.


Kontrollutvalget (KU) har mottatt 1 innkommet forslag til det ekstraordinære årsmøte 02.09.2020 i Vestli Idrettslag.
I henhold til lovnorm for idrettslag § 21 pkt. 1c skal KU avgi sin uttalelse til årsmøte til det innkomne forslag.

HS har fremmet følgende forslag:
Styret anbefaler at Vestli IL slås sammen med Rommen SK.

I over 30 år har det vært god kontakt mellom Rommen og Vestli på ulike områder – spesielt innen fotball. Sammenslåing har også tidvis vært et tema.
Både administrativt og sportslig har det vært behov for å drøfte et større og sterkere idrettslag på Stovner. I de senere år har dette ytterligere forsterket seg for å sikre integrering og tilhørighet for barn og unge. Idretten er en viktig aktør i dette arbeidet.

I slutten av 2017 ble det det opprettet en arbeidsgruppe under ledelse av tidligere leder i Oslo Fotballkrets – Norvald Moe. Arbeidsgruppen skulle vurdere hvilke muligheter som var til stede for en sammenslåing av Rommen og Vestli. Gruppa avga sin innstilling til styrene i Rommen og Vestli.

Arbeidsgruppen pekte bl.a på følgende fordeler ved en sammenslåing:

· Skape en organisasjon med sterkere og flere sportslige tilbud og som også står sterkere  ved negative endringer i den frivillige og offentlige innsatsen
· En mer effektiv utnyttelse av klubbenes idrettsanlegg på Rommen, Jesperud og Stovnerhallen.
· Mulighet for endringer av administrasjon av klubbene
· Ansette daglig leder med følgende konsekvenser:
· Frigjøre kompetanse til sportslige aktiviteter
                     -     Gjøre det lettere å påta seg frivillige verv
                     -     Bidra til en mer effektiv prosess med utvikling av klubben
Styret i Vestli har løpende orientert om prosessen både på idrettslagets hjemmeside og i ulike møtesammenheng.

Under forutsetning av at Rommen og Vestli på sine ekstraordinære årsmøter hhv 03.09.20 og 02.09.20 vedtar en sammenslåing,er KU orientert om at den nye klubben vil avholde sitt konstituerende årsmøte 28.09.2020.
Her vil bl.a følgende forhold behandles:

· Klubbnavn
· Klubbfarger
· Logo
· Lovnorm
· Organisasjonsplan
· Medlemskontingent
· Budsjett
· Klubbhåndbok
· Valg av AU
· Valg av lovbestemte utvalg og eksterne representanter

KU vil imidlertid bemerke at det allerede på de ekstraordinære årsmøtene i Rommen og Vestli bør tas standpunkt til hvilket organisasjonsnr. som skal benyttes av den nye klubben.
KU har fått forståelsen av at Rommen ikke har innvendinger mot at Vestli’s organisasjonsnr. benyttes.

På grunnlag av ovenstående anbefaler KU at det fattes følgende vedtak:

Vestli IL og Rommen SK slås sammen under eksisterende organisasjonsnummer tilhørende Vestli IL.
Eksisterende organisasjonsnummer tilhørende Rommen SK slettes.


Per Braathen                                                             Lasse Johannessen









